## מגיד – חלק א'

## "לחוות את ההגדה כמות שהיא"

## מִתְּחִלָּה עוֹבְדֵי עֲבוֹדָה זָרָה הָיוּ אֲבוֹתֵינוּ, וְעַכְשָׁיו קֵרְבָנוּ הַמָּקוֹם לַעֲבֹדָתוֹ.

## איתא **בבמדבר רבה** (פרשת חקת פרשה יט): מי יתן טהור מטמא לא אחד(איוב יד), כגון אברהם מתרח וכו', ישראל מעובדי כוכבים, העולם הבא מעולם הזה מי עשה כן מי צוה כן מי גזר כן לא יחידו של עולם".

## שֶׁנֶּאֱמַר (יהושע כד ב-ד) "וַיֹאמֶר יְהוֹשֻעַ אֶל כָּל הָעָם, כֹּה אָמַר יְיָ אֱלֹהֵי יִשְׂרָאֵל, בְּעֵבֶר הַנָּהָר יָשְׁבוּ אֲבוֹתֵיכֶם מֵעוֹלָם, כו'.

כתב **השבלי הלקט:** "לפי שהוא צריך להזכיר יציאת מצרים וירידתן לשיעבוד איך היה והנסים והנפלאות שעשה עמנו בא להודיע כי הכל היה ממנו מרוב אהבתו אלינו. שהרי לאברהם היו כמה בנים ומכולם לא בחר אלא ביצחק וכן ליצחק יעקב ועשו ולא בחר אלא ביעקב כמו שמפרש והולך. וגזר עליהן שעבוד מלכות בעולם הזה כדי לזכותם בעולם הבא".

## בָּרוּךְ שׁוֹמֵר הַבְטָחָתוֹ לְיִשְׂרָאֵל, בָּרוּךְ הוּא. שֶׁהַקָּדוֹשׁ בָּרוּךְ הוּא חִשַּׁב אֶת הַקֵּץ, לַעֲשׂוֹת וכו'"

כתב **הריטב"א**: "שהקב"ה מחשב את הקץ. מיום הגזירה לעשות כמו שגזר".

כתב **הרשב"ץ:** "וקיים אותה (ההבטחה) ולא איחר אותה אפי' רגע א' שהקב"ה היה מחשב את הקץ והיה משמר אותו כדי לקיים הבטחתו וזהו ליל שמורים הוא לה' [להוציאם מארץ מצרים] הוא הלילה הזה [לה'] שמורים לכל בני ישראל (להוציאם) [לדורותם] (שמות יב, מב) כי אותה שעה נשלם הקץ".

כתב **הגר"א**: "פי' כיון שכתבתי למעלה שבכל דבר יש מעשה ומחשבה ועל ידי המעשה נתגלה המחשבה, וזהו ברוך שומר הבטחתו על המעשה, ברוך הוא על המחשבה".

כתב **המעשה ניסים**: "ובהיות כי ההבטחות שהבטיח הקב״ה בערכו ית׳ לכלום תחשבנה ועם כל זה מעלה במחשבתו הקץ ומחשב בכל יום אימת יכלה הקץ ומסבב סבות לקיום הבטחתו, על אחת כמה וכמה שיש לנו להודות לו מלבד על קיום הבטחתו אף גם על אשר מעלה אותנו במחשבתו במשך הזמן".

## וְהִיא שֶׁעָמְדָה לַאֲבוֹתֵינוּ וְלָנוּ, שֶׁלֹּא אֶחָד בִּלְבָד עָמַד עָלֵינוּ לְכַלּוֹתֵנוּ, אֶלָּא שֶׁבְּכָל דּוֹר וָדוֹר עוֹמְדִים עָלֵינוּ לְכַלּוֹתֵנוּ, וְהַקָּדוֹשׁ בָּרוּךְ הוּא מַצִּילֵנוּ מִיָּדָם.

כתב **האבודרהם:** "כדי להראות השגחתו בישראל מקים להם בכל דור אויבים ומציל אותם מידם".

כתב בספר **מעשי ה'** (מעשי מצרים פרק כד פירוש ההגדה): "והקב"ה מצילנו מידם, כי בזה יהיה הפרסום מיכולתו יתברך ואהבתו אלינו בכל דור ודור"

## צֵא וּלְמַד מַה בִּקֵּש לָבָן הָאֲרַמִּי לַעֲשׂוֹת לְיַעֲקֹב אָבִינוּ. שֶׁפַּרְעֹה לֹא גָזַר אֶלָּא עַל הַזְּכָרִים, וְלָבָן בִּקֵּשׁ לַעֲקוֹר אֶת הַכֹּל. שֶׁנֶּאֱמַר, (דברים כו ה) "אֲרַמִּי אֹבֵד אָבִי, וַיֵּרֶד מִצְרַיְמָה, וכו'.

כתב בספר **מעשי ה'**: "והנה לבן היה משתדל להעביר את יעקב על הדת ולפתותו אחרי עבודת אלילים, ולכך אמר ארמי אובד אבי, כי כן נאמר (ישעיהו כז, יג) ובאו האובדים מארץ אשור".

כתב המהר"ל: "כי יש לישראל מתנגדים לא כמו שאר מתנגדים שבאו בשביל סבה, אבל יש להם לישראל שונאים ואויבים מבלי סבה וכו' כי לא עשו מאומה לפרעה וגזר על הזכרים, וכן השנאה ללבן היה גם כן מבלי סיבה כי לא עשה לו יעקב רק טובות וכו'"

כתב **בהעמק דבר**: "ארמי אבד אבי וירד מצרימה ויגר שם וגו׳. משמעות הלשון שבשביל שהיה ארמי אובד אבי ע״כ ירד מצרימה. והוא פלא. אלא כך הפי׳ עפ״י דאי׳ בפסחים ר״פ האשה ראוין ישראל להיות גולין לארם וכשראה הקב״ה אכזריות של ארם עמד והגלן לבבל [ובגיטין ד׳ י״ז היה משמע דצ״ל אדום דקאי על מה שאמר או בטולך או בטולא דבר עשו. אבל באמת עיקר הנוס׳ ארם ושם לא מקשה אלא על מה שהתרעם על גלות בבל שהוא רע. והרי בבית ראשון עמד והגלן לבבל] וה״נ היה ביעקב אבינו שראוי היה להיות גולה מגזרת ה׳ לא״א ובהיות יעקב בארם כ״ב שנים היה ראוי להיות נשאר שם בגלות אבל ראה הקב״ה אכזריות של לבן שהיה אובד אבי. ע״כ הוציאו משם והגלהו למצרים".

## "וַיֵּרֶד מִצְרַיְמָה" - אָנוּס עַל פִּי הַדִּבּוּר.

כתב **האבודרהם**: "אנוס על פי הדבור על כרחו ירד למצרים שאמר לו הקדוש ברוך הוא אל תירא מרדה מצרימה (ברא' מה, יד) נמצא שמוכרח לירד לשם עד שאמר לו אנכי ארד עמך מצרימה. הדבר הוא רוח הקדש שנאמר והנביאים יהיו לרוח והדבר אין בהם".

## "וַיָּגָר שָׁם" - מְלַמֵּד שֶׁלֹּא יָרַד יַעֲקֹב אָבִינוּ לְהִשְׁתַּקֵּעַ בְּמִצְרַיִם, וכו'

כתב **הגר"א**: "שלא ירד להשתקע, פי׳ להיות שם שקוע אלא לגור שם לפי שעה שאם היתה כוונתו להשתקע לא היו יכולין להגאל. אך זאת היתה מאת הקב"ה שלא היה מתחלה כוונתו אלא לפי שעה".

## "וַיָּגָר שָׁם" - מְלַמֵּד שֶׁלֹּא יָרַד יַעֲקֹב אָבִינוּ לְהִשְׁתַּקֵּעַ בְּמִצְרַיִם, וכו'

כתב **הגר"א**: "שלא ירד להשתקע, פי׳ להיות שם שקוע אלא לגור שם לפי שעה שאם היתה כוונתו להשתקע לא היו יכולין להגאל. אך זאת היתה מאת הקב"ה שלא היה מתחלה כוונתו אלא לפי שעה".

## "בִּמְתֵי מְעָט" - כְּמָה שֶׁנֶּאֱמַר, (דברים י כב) "בְּשִׁבְעִים נֶפֶשׁ יָרְדוּ אֲבוֹתֶיךָ מִצְרָיְמָה, וְעַתָּה שָׂמְךָ יְיָ אֱלֹהֶיךָ כְּכוֹכְבֵי הַשָּׁמַיִם לָרֹב".

"בניגוד לכל הציפיות המוצדקות (הרש"ר הירש). שכאשר ירדו למצרים היו מעטי הכמות ושפלי האיכות, להשתעבד למצרים ולהכנע להם, והנה במשך מאתים שנה נתרבה כמותם ברבוי מופלג חוץ ממנהג הטבעי וכן עלו באיכות ומעלה עליונה" (אברבנאל).

## "וַיְהִי שָׁם לְגוֹי" - מְלַמֵּד שֶׁהָיוּ יִשְׂרָאֵל מְצֻיָּנִים שָׁם.

כתב **הריטב"א:** "ודייקי לה מדכתיב ויהי שם לגוי גדול, כי כיון שיש להם כמה דורות שהיו שם ומשועבדים להם, אפילו רבו מאד היאך יהיו שם לגוי אלא ודאי לפי שהיו מצויינין שם או מסויימין בטכסיסיהם וכל רואיהם יכירום כי הם זרע אברהם אבינו".

## "גָּדוֹל, עָצוּם" - כְּמוֹ שֶׁנֶּאֱמַר, (שמות א ז) "וּבְנֵי יִשְׂרָאֵל פָּרוּ וַיִּשְׁרְצוּ וַיִּרְבּוּ וַיַּעַצְמוּ בִּמְאֹד מְאֹד, וַתִּמָּלֵא הָאָרֶץ אֹתָם".

כתב **הרשב"ץ:** "זה מבואר והוא גלוי שזה היה חסד גדול שהאנשים באים לגור ורבו זה הרבוי המופלג".

## "וָרָב" - כְּמָה שֶׁנֶּאֱמַר, (יחזקאל טז ו-ז) "רְבָבָה כְּצֶמַח הַשָּׂדֶה נְתַתִּיךְ, וכו'".

כתב **הרשב"ץ:** "הנביא יחזקאל הפליג בזה לבאר מה שאמרה התורה וירבו ויעצמו שהיה בתכלית הריבוי כמו עשב השדה וכמו שהיו עצומים בכח היו רבים במספר".

## (דברים כו ו) "וַיָּרֵעוּ אֹתָנוּ הַמִּצְרִים וַיְעַנּוּנוּ, וַיִתְּנוּ עָלֵינוּ עֲבֹדָה קָשָׁה".

כתב **האבודרהם** כיון שראו המצריים שהיו ישראל פרים ורבים מאד. וירעו אותנו המצרים

## "וַיָּרֵעוּ אֹתָנוּ הַמִּצְרִים" - כְּמָה שֶׁנֶּאֱמַר, (שמות א י) "הָבָה נִתְחַכְּמָה לוֹ, פֶּן יִרְבֶּה, כו'"

כתב האברבנאל: "שהיא היתה עצת המצריים **להתעולל עלילות כנגד ישראל** ולהתחכם בתהבולות כדי שלא יתרבו ולא יתחזקו בארץ"

## "וַיְעַנּוּנוּ" - כְּמָה שֶׁנֶּאֱמַר, (שמות א יא) "וַיָּשִׂימוּ עָלָיו שָׂרֵי מִסִּים, לְמַעַן עַנֹּתוֹ בְּסִבְלֹתָם, וַיִּבֶן עָרֵי מִסְכְּנוֹת לְפַרְעֹה, אֶת פִּתֹם וְאֶת רַעַמְסֵס".

כתב **הרש"ר הירש**: "בסבלתם. "סבל" איננו משא, המוטל על האדם כדי להציק לו, אלא כדי שישאנו, וישים עליו עין. אין בביטוי זה כוונה עוינת. "סבל" קרוב ל"ספל", כלי הנושא חפצים. סבלות הם איפוא היטלים, הנושאים גושפנקא של צורכי מדינה. אולם תכליתם האמיתית היתה למען ענתו: אל נא יגבה לב עם היהודים, ומכאן כל מיני אמצאות של התעללות במסווה החוק".

## "וַיִתְּנוּ עָלֵינוּ עֲבֹדָה קָשָׁה" - כְּמָה שֶׁנֶּאֱמַר, (שמות א יג) "וַיַּעֲבִדוּ מִצְרַיִם אֶת בְּנֵי יִשְׂרָאֵל בְּפָרֶךְ".

כתב **הרש"ר הירש:** "המסים הראשונים נגבו מהם בתור אזרחי המדינה; זכויותיהם עדיין נשמרו, ורק מס מיוחד נדרשו להרים תמורת זכות האזרחות במדינה, או אם תמצי לומר, תמורת חסות המדינה. אך טרם הורשו פרחחי מצרים לחרוץ להם לשון. בשלב הבא נשללו זכויותיהם והושפלו בעיני העם בהיהפכם לעבדים, ליצורים שאין המשפט מגן עליהם. לא עוד נאמר "ויעביד פרעה", אלא "ויעבִדו מצרים" (פסוק יג) - כל העם הוסמך לנהוג בהם מנהג עבדים. ועתה נתווסף שלב שלישי: וימררו וגו'. יש עבד שעבודתו קשה, אבל היא תואמת את כוחותיו, ואינו הפקר להתעללויות מקניטות. אבל כאן, אם "פרך" מציין קשיחות מפוררת ומתשת - כוחות, הרי נתמלאה כוס יגונם במשנה מרירות. העבודה חולקה תוך אי - התאמה מכוונת לכוחותיו של כל אחד מבין העובדים; וזאת כדי "לפרך" - פשוטו כמשמעו: "לפורר" - את כוחותיהם בעבודה. ועל קשיחות מרושעת זו, שכבר השביתה כל חדוות העבודה, עוד הוסיפו מרירות בתחבולות מרגיזות ומקניטות"